open-index/open-wikipedia-markdown huggingface dataset:
Centrum Párt

**Centrum Párt** (*Senterpartiet*) er et ungarsk parti, dannet i 2002 som en koalisjon av KDNP, MDF-avleggeren MDNP og to minipartier. Alliansen ble imidlertid kortvarig. KDNP gikk ut av alliansen og inn i et samarbeid med Viktor Orbáns Fidesz. MDNP ble på sin side igjen en del av MDF. 

## Referanser


## Eksterne lenker
*
NM i bandy 1971

**Norgesmesterskapet i bandy 1971** var det 54. norgesmesterskapet i bandy.

Sluttspillagene markert med grønn bakgrunn.

## 1. divisjon

*Sagene–Sarpsborg ble ikke spilt, Sagene fikk to poeng.

## Sluttspill

;Semifinaler
* Strømsgodset–Mjøndalen 3-2
* Ullevål–Drafn          2-5 eeo.

;Finale
* **[[Ski- og Ballklubben Drafn|Drafn]]** – **[[Strømsgodset Idrettsforening|Strømsgodset]]**     4-2
* Marienlyst, Drammen, 14. februar 1971 –  tilskuere.
* 1 - 0 Trond Birger Olsen
* 2 - 0 Roar Løwer Nilsen
* 2 - 1 Ingvald Kristoffersen
* 3 - 1 Einar «Bror» Andersen
* 4 - 1 Runar Myhre Hansen
* 4 - 2 Ingvald Kristoffersen
* Dommere: Jan O. Gundersen, Bygdø og Thor Odd Hansen, Bragerøen.

;Norgesmesterne:
# Per Hoel
# Gunnar Ihlen Høst
# Yngvar Bråthen
# Knut Gulbrandsen
# Jan Erik Olaisen
# Runar Myhre
# Einar «Bror» Andersen
# Roar Løwer Nilsen
# Per Knudsen
# Trond Birger Olsen
# Vidar «Gubbe» Olsen
# Kjell «Kjebo» Borgersen
# Harald Henry Larsen
# Roar «Hjallis» Hansen

## Kilder
* Einar Munthe-Kaas (red.) *Sportsboken 1971*, s. 47. Norsk Kunstforlag.
Bleskestadmoen

**Bleskestadmoen** ligger i Suldal kommune i Rogaland, bare 2 timers gange opp fra Bleskestad. Den er eid av Stavanger Turistforening.

Blekestadmoen er en gammel fjellgård. I 2001 ble den gamle hytten som ble bygget i 1891 restaurert tilbake til sin opprinnelige form. Samtidig ble det bygget ett nytt hovedbygg, og i samarbeid med grunneier ble eldhus og låve restaurert. Bygningene ligger på en stølsvoll omkranset av fjellbjørkeskog og snaufjell.

## Eksterne lenker
* Se også turistforeningens informasjon om hytten
Hans Christian Doseth

**Hans Christian Doseth** (1958–1984) var en norsk fjellklatrer. Han var en allsidig klatrer som brøt grenser innenfor  sportsklatring, alpinklatring og teknisk klatring, og regnes som en av sin tids fremste norske klatrere. Han omkom 1984 under klatring på Trango i Pakistan.

Doseth gjennomførte mange førstebestigninger, særlig i Romsdalen med flere bestigninger av ruter i Trollveggen, både sommer og vinter. Doseth var den første som klatret en rute i Trollveggen fullstendig i fri (Rimmon-ruta i 1979, med Ragnhild Amundsen), og han gjorde første vinterbestigning av Svenskeruta i 1980 (med Håvard Nesheim og Kjetil Svanemyr). Samme år gikk han også denne ruta i fri for første gang (med Steve Bancroft og Choe Brooks), en bragd som ble dokumentert av et filmteam fra BBC hengende i veggen. Men spesielt hans førstebestigning av Trollkjerringruta merker seg ut, der han først gjorde en teknisk vinterbestigning av den 950 meter lange ruta (1982, med Choe Brooks, Sjur Nesheim og Håvard Nesheim). Trollkjerringruta er gradert 7, men er likevel så krevende at det skulle gå 12 år før den ble repetert av et annet taulag. 

Doseth gjorde seg også bemerket som den fremste sportsklatreren i Norden, og etablerte mange klipperuter i øverste del av graderingsskalaen. I 1981 etablerte han den første klipperute av grad 8-, og året etter den første rene grad 8 i Norge. Han etablerte også flere utfordrende ruter i Bohuslän i Sverige på denne tiden.

Doseth repeterte som første skandinav de tekniske rutene «The Shield» og «North American Wall» på El Capitan i Yosemite i California. I 1983 etablerte han en ny rute på fjellet Thalay Sagar i indisk Himalaya, via nordøstpilaren (med Frode Guldal, Håvard Nesheim og to polske klatrere). På dette tidspunktet var Doseth en sentral del av planene for den første norske bestigning av Mount Everest (1985).

I løpet av juli og august 1984 fullførte Doseth østveggen på Great Trango Tower, sammen med Finn Dæhli, Stein P. Aasheim og Dag Kolsrud. Noen hundre meter under toppen måtte Aasheim og Kolsrud returnere på grunn av matmangel. Doseth og Dæhli fortsatte til topps, men forsvant etterpå under returen ned veggen, trolig etter at et rappellanker sviktet.

## Litteratur
* Bø, Bjarte og Anne Grete Nebell: *Klatring i Romsdal*, 1999.
* Lundahl, Anders: «Sydpilaren på Mongejura – ett 20-årsminne» i *High Magazine*.
* *Norsk Fjellsport*, Norsk Tindeklubs årbok, 1983 og 1998.
* Aasheim, Stein P.: *Trango – triumf og tragedie*, 1985.
## Referanser


## Eksterne lenker
* Artikkel fra ''High Magazine''
* Artikkel om klatring i Romsdalen, skrevet av Hans Christian Doseth
* Artikkel i ''Klatring'': «Hans Christian Doseth - det uovervinnelige søskenbarnet». Skrevet av Kjetil Svanemyr
NM i bandy 1972

**Norgesmesterskapet i bandy 1972** var det 55. norgesmesterskapet i bandy.

## 1. divisjon

## Sluttspill
;Semifinaler
* Mjøndalen–Strømsgodset 5-1
* Stabæk–Drafn           0-2

;Finale:
* **[[Ski- og Ballklubben Drafn|Drafn]]** – **[[Mjøndalen Idrettsforening|Mjøndalen]]** 4-1
* Marienlyst, Drammen, 13. februar 1972.
* Dommere: Arne Muggerud, Strømsgodset IF og Jan Erik Olsen, Drammens Ballklubb.

;Norgesmesterne:
# Per Hoel
# Gunnar Ihlen Høst
# Yngvar Bråthen
# Knut Gulbrandsen
# Jan Erik Olaisen
# Runar Myhre
# Einar «Bror» Andersen
# Roar Løwer Nilsen
# Per Knudsen
# Trond Birger Olsen
# Svein «Edmund» Bakken
# Kjell «Kjebo» Borgersen
# Harald Henry Larsen
# Roar «Hjallis» Hansen

## Kilder
* Einar Munthe-Kaas (red.) *Sportsboken 1972*, s. 206. Dreyer Bok. ISBN 82-7096-000-4.
Marte Engebrigtsen

**Marte Engebrigtsen** (født 4. juli 1979 i Oslo) er en norsk skuespiller. Hun gikk ut av Statens Teaterhøgskole i 2007. Samme år debuterte hun på Nationaltheatret i forestillingen *[[Ulrike Maria Stuart]]* og som Sonja i *[[Reisen til Julestjernen]]*. Hun har siden spilt en rekke roller på Nationaltheatret, og er kanskje særlig kjent for sitt samarbeide med Christopher Nielsen og Anders T. Andersen, først som Annie i *[[Jokkes verdiløse menn]]*, som Fru Bjørge i *[[Hustyrannen]]* og siden som Heidi i Entropi. Hun spilte fra 2016 til 2018 hovedrollen som Ingmar Bergmans mor i *Fortrolige samtaler* på Nationaltheatret, Riksteatret samt på Dramaten i Stockholm og Kennedysenteret i Washington D.C.

## Utvalgte roller
* *[[Reisen til Julestjernen]]* (2007) – som Sonja
* *[[Ulrike Maria Stuart]]* (2007)
* *[[Jokkes verdiløse menn]]* (2008) – som Annie
* *Volpone* (2008) – som Columbine 
* *Hamlet* (2009) – som Ophelia
* *Valeri Solanas* (2009) – som Daddys Girl
* *God natt, elskede* (2009) – som Hilde Brundalen
* *Hustyrannen* (2010) – som Fru Bjørge
* *[[Den unge Fleksnes]]* (2010) – som lærerinne Rita Larsen
* * [[Småbyliv]] * (2011) – som Eva 
* *Entropi* (2012) – som Heidi
* *Skylight* (2015)  som Kyra
* *Fortrolige samtaler* (2016) som Anna
* *Natta syng sine songar* (2019) som den unge kvinna
* *Reform 97* (2020) som Pax

## Filmografi
* *[[Mars og Venus]]* (2007)

## TV-opptredener
* *[[Det tredje øyet]]* (2014) – som Sofie Lust
* *[[Erobreren]]* (2012) – som Veronica
* *[[Småbyliv]]* (2011) – som Eva
* *[[Ali Reza and the Rezas]]* (2009) – som Anja

## Eksterne lenker
* 
* Dagsavisen - «Julestjernen» i nyoppusset versjon
*https://www.dagsavisen.no/kultur/liv-ullmanns-stille-triumf-1.672544
*https://www.dagsavisen.no/kultur/scene/under-en-skyfull-himmel-1.346067
*https://www.aftenposten.no/kultur/i/LA31dp/anmeldelse-av-natta-syng-sine-songar-en-frekk-vandring-med-doeden
Peab

**Peab** er et nordisk bygg- og anleggsselskap med 14000 ansatte og en omsetning på 59 milliarder kroner i 2023). 

Konsernet har kontorer i Sverige, Norge, Finland og Danmark. Hovedkontoret ligger i Förslöv i Skåne, Sverige. Aksjen er børsnotert på NASDAQ Stockholm. Peab ble etablert i Norge i 1995 og driver virksomhet innen bygg, anlegg, eiendomsutvikling og industri. Peab er en forkortelse av Paulsson Entreprenad AktieBolag.

## Historie
Selskapet ble etablert i 1959 av brødrene Mats og Erik Paulsson. Virksomheten besto da av renhold og søppeltømming for bønder på Bjäre. Selskapet ble aksjeselskap i 1967 og begynte da å ta større entreprenøroppdrag. I 1970 startet selskapet en egen byggavdeling. 

I 1991 fusjonerte selskapet med Hallströms & Nisses AB. I 1992 endret selskapet navn til *Tre Byggare*, og i 1993 ble navnet endret til PEAB.

Etter ekspansjon de første årene fokuserte virksomheten på bygg og anlegg. I 2003 ble eiendomsavdelingen skilt ut som eget selskap, under navnet Brinova.

## Referanser


## Eksterne lenker
*
*Direkte lenke til granskningsrapport
Ramoen

**Ramoen** eller **Jønshornet** er et fjell ved Barstadvik i Ørsta kommune i Møre og Romsdal. Fjellet har to likestilte navn: Går du fra Barstadvik er navnet **Ramoen**. I Hjørundfjord er navnet på fjellet **Jønshornet**. Det har en høyde på 1419 meter over havet. Fjellet ligger på vestsiden av Hjørundfjorden og øst for bygda Barstadvik. Fjellet ligger nord over Molladalenog er del av Molladalstindane i Ørsta kommune  i Møre og Romsdal.

Fjellet har alpin form og er meget bratt på alle kanter, men har to oppstigningsruter som ikke krever klatring, en fra Molladalen og en fra Barstadvik via Vollesetra.

I motsetning til de fleste andre alpine fjell, som for eksempel i Jotunheimen, er hele fjellets høyde over havet synlig på kloss hold. Fra Hjørundfjorden ser en hele 1419 meter nærmest rett opp og fra toppen er utsikten tilsvarende spektakulær. Fjellet var et kjent seglingsmerke for fiskere som i tidligere tider rodde fiske på havet utenfor Sunnmøre. 

Navnet Ramoen er også brukt på en tråler registrert i nabobygden Vartdal, og på et forsamlingslokale og kafe i samme bygd. Begge er formodentlig oppkalt etter fjellet.

## Se også
* Molladalstindane

## Fotnoter



## Referanser
Leena Lander

**Leena Lander** (født 25. oktober 1955 i Åbo) er en finsk forfatter. Ved siden av romaner skriver hun også hørespill og stykker for fjernsyn og teater. Hun har fått flere priser og flere av hennes bøker er oversatt til andre språk. Hun er kjent for alltid å ta barnas parti i sine romaner, og er blitt en populær forfatter i sitt hjemland. 

## Biografi
Leena Lander vokste opp på et hjem for kriminelle gutter hvor hennes far var vokter. Familien bodde i samme hus, og hun ble venn med disse barna og glad i dem. Hun hadde en barnepasser som inspirerte henne til å bruke fantasien, og da hun åtte år gammel fikk en skrivemaskin, begynte hun å skrive fortellinger. Men 15 år gammel kastet hun alt hun hadde fantasert om og begynte å skrive saklig, slik hennes far oppfordret henne til. Da hun giftet seg, ble hun utfordret av sin mann til å skrive, og på fire måneder skrev hun sin første roman. 20 år etter at hun kastet barndommens skriverier, fikk hun dem tilbake av sin mor, som hadde tatt vare på dem. Det førte til at hun begynte å interessere seg for sin barndom og opplevelser hun hadde hatt. Flere av disse har siden blitt innskrevet i bøkene hennes.  

Hun er gift med forfatteren Hannu Raittila og har tre sønner i Pargas 20 km sør for Åbo.

## Bibliografi
*Svarte sommerfugler* ble innstilt til Nordisk råds litteraturpris i 1993
*Bli storm* ble innstilt til Nordisk råds litteraturpris 1997

### Romaner
* Syyspastoraali (Kirjayhtymä, 1982) 
* Mikaelin kronikka (Kirjayhtymä, 1983) 
* Siipijumala (Kirjayhtymä, 1984) 
* Lankeaa pitkä varjo (Kirjayhtymä, 1986) 
* Jumalattoman kova tinki (Kirjayhtymä, 1987) 
* Purppurapurjeet (Kirjayhtymä, 1989) 
* Tummien perhosten koti (Kirjayhtymä, 1991) (Norsk: Svarte sommerfugler 1993 )
* Tulkoon myrsky (WSOY, 1994) (Norsk: Bli storm)
* Iloisen kotiinpaluun asuinsijat (WSOY, 1997) (Norsk: En lykkelig hjemkomst 1999 ISBN 82-05-26730-8 )
* Käsky (WSOY, 2003) (Norsk: Den røde fangen 2003)

## Priser
*  – Takk for boken-medaljen for *Svarte sommerfugler*
* 1992 - Kalevi Jäntti-prisen

## Referanser


## Kilder
* Cecilie N. Seiness: Artikkel i Dag og Tid nr. 42, 21. oktober 1999
* Leena Lander i Store norske leksikon

## Eksterne lenker
* 
*
Helle Ryslinge

**Helle Ryslinge** (født 10. januar 1944 i København) er dansk skuespiller, filmregissør og manusforfatter.

## Karriere

Helle Ryslinge hoppet av lærerutdannelsen for å inngå i forskjellige sammenhenger innenfor alternativt teater i 1970-tallet, blant annet i *[[Comedievognen]]*. Hun ble etter hvert en sentral figur i dette miljø sammen med Anne Marie Helger i *[[Dameattraktioner]]*. 

Hun fikk også enkelte filmroller, spesielt i en rekke filmer av Jytte Rex. I 1983 ble *Dameattraktioner* til en film av Christian Braad Thomsen med tittelen *[[Koks i kulissen]]*. Helle Ryslinge debuterte som regissør med den satiriske *[[Flamberede hjerter]]*, som ble en virkelig kommersiell suksess. 

## Filmologi (utvalg)
### Spillefilm (skuespiller)
* 2006 – *[[Den blå munk]]* – Helle, Bartender
* 2002 – *[[Halalabad Blues]]* - kunde i grønnsaksbutikk
* 1994 – *[[Carlo og Ester]]* – Hanne
* 1993 – *[[De frigjorte]]* – Oda
* 1991 – *[[Møv og Funder]]* – Vred dame
* 1990 – *[[Springflod]]* – Festdeltager
* 1989 – *[[Lykken er en underlig fisk]]* – Lotta
* 1987 – *[[Negerkys og labre larver]]* – Dame i Damhustivoli
* 1986 – *Flamberede hjerter* (ikke kreditert) 
* 1983 – *[[Koks i kulissen]]* – Micha
* 1981 – *[[Belladonna (film)|Belladonna]]* – Den gale kvinnen Lulu
* 1981 – *[[Gummi-Tarzan (film)|Gummi-Tarzan]]* – Jane
* 1981 – *[[Kniven i hjertet]]*- Lillian
* 1979 – *[[Achilleshælen er mit våben]]* – Maria
* 1977 – *[[Veronicas svededug]]* (stemme) – Forteller (16 mm scener)
* 1976 – *[[Gangsterens lærling]]*  
* 1974 – *[[Prins Piwi]]* – Hippie
* 1974 – *[[Pigen og drømmeslottet]]* – Hippipike

### Kortfilm (skuespiller)
* 2006 – *[[Fru Eilersen og Mehmet]]* – Fru Moser
* 1989 – *[[Retfærdighedens rytter]]* 

### Tegnefilm (stemme)
* 1996 – *[[Jungledyret 2 - den store filmhelt]]* – Ritas mor
* 1993 – *[[Jungledyret]]* – Ritas mor
* 1990 – *[[Fuglekrigen i Kanøfleskoven]]*  
* 1980 – *[[Trællenes børn]]*   

### TV som skuespiller
* 2008 – *[[Sommer (TV-serie)|Sommer]]* – Baronessen (1 episode, TV-serie)
* 2000 – *[[Rejseholdet]]* – Helles Mor (1 episode, TV-serie)
* 1997 – *[[Taxa (TV-serie)|Taxa]]* – Servitrise (1 episode, TV-serie)
* 1987 – *[[Een gang strømer... ]]* – Sint kafeteria-ansatt (TV-serie)
* 1981 – *[[Torvet" eller Jul på Torvet]]* – Lillesøster (TV-serie)
* 1974 – *[[Blomster til Mona]]* – Mona

### Regissør
* 2006 – *[[Nandini]]*  
* 2003 – *[[Larger Than Life]]* 
* 2002 – *[[Halalabad Blues]]* 
* 1996 – *[[Øl-aben]]* 
* 1994 – *[[Carlo og Ester]]* 
* 1990 – *[[Sirup (film)|Sirup]]* 
* 1986 – *Flamberede hjerter* 

### Manusforfatter
* 2006 – *[[Nandini]]*  
* 2003 – *[[Larger Than Life]]* 
* 2002 – *[[Halalabad Blues]]* 
* 1996 – *[[Øl-aben]]* 
* 1994 – *[[Carlo og Ester]]* 
* 1990 – *[[Sirup (film)|Sirup]]* 
* 1986 – *[[Flamberede hjerter]]* 
* 1983 – *[[Koks i kulissen]]* 

## Priser
* 1990 – Robertprisen for årets kvinnelige birolle for filmen *Lykken er en underlig fisk*.
* 1987 – Filmen *Flamberede hjerter* vant Robertprisen for årets danske spillefilm og Bodilprisen for beste danske film.

## Referanser


## Eksterne lenker
*
Jokkes verdiløse menn

***Verdiløse menn*** er en musikal basert på Joachim Nielsens tekst og musikk. Librettoen er skrevet av Christopher Nielsen. Musikalen hadde urpremiere på Torshovteatret 5. mars 2008; oppsetningen var regissert av Anders T. Andersen.

Musikalen er skrevet med utgangspunkt i et utvalg av sanger av Joachim «Jokke» Nielsen (1964–2000), som var frontfigur i bandet Jokke & Valentinerne og senere i Jokke med Tourettes. Musikken i stykket fremføres av bandet Valentourettes, som består av tidligere bandmedlemmer fra de to bandene. I stykket fremføres flere av Jokkes slagere, som *Gutta*, *Paranoid*, *Herr Smith*, *Annie*, *Hvis jeg var deg* og *Verdiløse menn*. Musikalen inneholder også situasjoner, stemninger og karakterer fra Christopher Nielsens tidligere produksjoner, som animasjonsfilmen *[[Slipp Jimmy fri]]*, TV-serien *[[To trøtte typer (TV-serie)|To trøtte typer]]* og hans tegneserier, i hovedsak hentet fra Joachims liv og omkrets. Librettisten Christopher Nielsen er bror av Joachim Nielsen.

På grunn av stor pågang ble det i april og mai 2008 satt opp ekstraforestillinger på Nationaltheaterets hovedscene. Senere har musikalen vært på besøk i Tønsberg og tilbake på Torshovteateret. I april og mai 2009 ble den spilt igjen på Nationaltheatrets hovedscene.

Christopher Nielsen ble for teksten til *Verdiløse menn* tildelt Heddaprisen 2008 for beste debutant. Nielsen ble også tildelt Ibsenprisen 2009 for stykket.

I januar 2014 ble stykket på nytt satt opp på Nationaltheaterets hovedscene med samme skuespillere og artister som i uroppsetningen. Stykket ble også satt opp sensommeren/høsten 2015, og alle forestillinger var utsolgt.

I mai 2018 ble stykket igjen satt opp, og da hadde Per Egil Aske overtatt rollen som Herr Smith.

## Skuespillere
* Goggen – Jan Sælid
* Kleggen – Gard B. Eidsvold
* Knuger'n – Kim Sørensen
* Herr Smith – Finn Schau / Per Egil Aske
* Annie – Marte Engebrigtsen

## Musikere
Bandet Valentourettes:
* Petter Baarli – gitar
* Petter Pogo – bass
* Runar «Kula» Johannessen – trommer

## Referanser
Ivar Hagen

**Jon-Ivar Hagen** (født 18. juni 1938 i Svelvik død 20. oktober 2015 i Rælingen kommune) var en norsk jazzbanjoist og jazzgitarist.

Hagen var banjoist i The High School Gang (1953&ndash;1955) og Royal Garden Jazzband (1955&ndash;1960), det populære Drammensbandet som hadde sin offentlige debut tidlig i 1956 og mottok publikums pris ved NM i jazz samme år. Han var gitarist i The (Atlantic) Beatnicks 1959, førstepremievinner i klassen for swingjazz ved NM i jazz samme år. 
 
Hagen flyttet til Oslo i 1960 og senere til Rælingen på Romerike og var aktiv i flere tradjazzband, som Riverboat Jazzband, Stokstad/Jensen Trad.Band og Big Chief Jazzband.

## Diskografi over Ivar Hagen som banjoist i Riverboat Jazzband

## Referanser
Valerij Kobelev

**Valerij Kobelev** (russisk Валерий Кобелев, født 4. mars 1973 i Kaluga) er en tidligere russisk skihopper, som inntil 1995 drev med kombinert.

Han debuterte i verdenscupen i 1995. I sesongens nest siste hopprenn i 1999, et skiflygingsrenn i Planica, skadet han seg stygt i det som den norske hoppkommentatoren Arne Scheie har omtalt som «skihistoriens aller styggeste fall». Kobelev mistet trykket på den venstre skien i satsen, tok salto rett fram og landet på nakken på 80 meter. Bevisstløs skled han ned det 200 meter lange unnarennet. Han ble etter ca. 7 minutter gjenopplivet, men legene valgte å dope ham ned og han ble sendt til sykehus med hjernekvestelse og ble deretter lagt i kunstig koma. Etter flere måneders rekonvalesens kom han tilbake til verdenscupen.

Kobelevs beste resultat i et enkeltrenn var en femteplass i Sapporo i januar 2002. Sammenlagt kom han som best på 21.-plass i sesongen 2001/02. Han deltok for siste gang i verdenscupen i 2006 i Willingen, hvor han ble nest sist.

## Referanser


## Eksterne lenker
*
Miklós Németh

**Miklós Németh** er navnet til flere personer: 

* Miklós Németh (syklist) (født 1910), ungarsk syklist som deltok i Sommer-OL 1936
* Miklós Németh (fotballspiller) (født 1946), ungarsk fotballspiller som spilte for Ferencváros
* Miklós Németh (spydkaster) (født 1946), ungarsk spydkaster som tok gull i Sommer-OL 1976
* Miklós Németh (politiker) (født 1948), ungarsk politiker og statsminister 1988–1990
* Miklós Németh (sjakkspiller) (født 1986), ungarsk sjakkspiller
Vjazma

:*Denne artikkelen er om byen Vjazma. For elva med samme navn, se [[Vjazma (elv)]].*

**Vjazma** (russisk: Вя́зьма) er en by i Smolensk oblast i Russland. Den ligger ved elva Vjazma, rundt 155&nbsp;km øst-nordøst for Smolensk.

## Historie
Gjennom hele sin turbulente historie har byen forsvart Moskva mot angrep fra vest.

### Middelalderhistorie og monumenter
Vjazma ble første gang nevnt i en krønike fra 1239, men det antas at bosetningen er betydelig eldre. På den tiden tilhørte byen en sidegren av Rurikidehuset Smolensk. I 1403 ble byen erobret av Litauen. I 1494 ble Vjazma tatt av Storfyrstedømmet Moskva og omgjort til en festning, hvorav kun et enkelt tårn fortsatt finnes. To viktige klostere ble utstyrt med steinkirker, herunder en sjelden tre-spiret kirke dedikert til Vår Frue av Smolensk (Hodegetria) og innviet i 1638. En portkirke i samme kloster er fra 1656, og byens katedral ble fullført i 1676. Øvrige kirker er stort sett bygget i barokk stil.

### Slaget ved Vjazma
Under Napoleons felttog i Russland i 1812, fant det 22. oktober 1812 sted et slag nær Vjazma, mellom den franske hæren (opp til 37&nbsp;000 soldater) under retrett og den russiske armeen (25&nbsp;000 mann). Fortroppen av den russiske hæren under kommando av generalløytnant Mikhail Miloradovitsj og en kosakkenhet under general Matvej Platov angrep baktroppkorpset til marskalk Louis Nicolas Davout øst for Vjazma og avskar hans retrettrute. Med hjelp fra armeene til Eugène de Beauharnais og Józef Antoni Poniatowski klarte Davout å bryte rekkene i den russiske hæren. De franske styrkenes forsøk på å holde høydene ved Vjazma og byen selv mislyktes imidlertid. Om kvelden 22. oktober inntok russerne Vjazma, som var blitt satt i brann av franskmennene. Den franske hæren mistet 6000 mann i slaget, og 2500 soldater var blitt tatt til fange. Russerne mistet rundt 2000 mann.      

### Andre verdenskrig
Under den Andre verdenskrig ble Vjazma igjen en slagmark, denne gang mellom Den røde armé og Wehrmacht, i Slaget om Moskva. Vjazma var okkupert av den tyske hæren mellom 7. oktober 1941 og 12. mars 1943. Mesteparten av byen ble ødelagt og gjenoppbygd etter krigen. 

## Demografi
Befolkningsutvikling:
:

## Økonomi og næringsliv
Vjazma er i dag et stort jernbaneknutepunkt på Warszawa &ndash; Moskva-banen, med forbindelser til St. Petersburg, Kaluga og Brjansk. I byens næringsliv dominerer næringsmiddel- og lysindustri, og det finnes også en mekanisk fabrikk.

## Referanser


## Eksterne lenker
*
Leieboeren

***Leieboeren*** (originaltittel: *Le Locataire*) er en engelskspråklig fransk thriller fra 1976 regissert av Roman Polanski. Filmen er basert på Roland Topors roman *Le locataire chimérique* (1964). Hovedrollen spilles av Roman Polanski, mens sentrale biroller spilles av Isabelle Adjani, Melvyn Douglas, Jo Van Fleet, Bernard Fresson, Lila Kedrova, Claude Dauphin og Shelley Winters. 

## Handling
Trelkovsky er en mann som flytter inn i en leilighet hvor den tidligere leieboeren – en ung kvinne – begikk selvmord. Han begynner etterhvert å tro at de andre leieboerne er ute etter å ta livet etter ham og identifiserer seg gradvis mer og mer med den tidligere leieboeren. 

## Om filmen
*Leieboeren* kan sees på som et drama der hovedpersonen driver selvutslettende forsøk på å passe inn, samt naboskapets tyranni som langsomt bryter personligheten ned, og derved driver frem hallusinasjonene og paranoiaen.

### Anmelderne
Den ble godt mottatt av anmelderne. Den amerikanske filmkritikeren Roger Ebert gav den bare 1 av 4 stjerner, mens Leonard Maltin gav den så mye som 3.5 av 4.

*[[Dagbladet]]* gav den terningkast fire, mens *[[VG]]* gav den tre.

### Priser
Filmen ble nominert til Gullpalmen ved Filmfestivalen i Cannes i 1976.

## I rollene
* Roman Polanski – Trelkovsky
* Isabelle Adjani – Stella
* Melvyn Douglas – Monsieur Zy
* Jo Van Fleet – Madame Dioz
* Shelley Winters – the Concierge
* Bernard Fresson – Scope
* Lila Kedrova – Madame Gaderian
* Claude Dauphin – Husband at the accident
* Claude Piéplu – Nabo (som Claude Pieplu)
* Rufus – Georges Badar
* Romain Bouteille – Simon
* Jacques Monod – Cafe eier
* Patrice Alexsandre – Robert
* Jean-Pierre Bagot – Politimann
* Josiane Balasko – Kontorist
* Michel Blanc – Scope's Neighbor

## Referanser


## Eksterne lenker
*
Liste over Ungarns statsministre

Under følger en **liste over Ungarns statsministre** (, nøyaktig oversatt: *Ungarns ministerpresident*) fra den første statsminister (i moderne betydning), Lajos Batthyány, tiltrådte embetet under Den ungarske revolusjonen i 1848 og fram til i dag. Statsministeren er sjef for Ungarns regjering.

## Ungarns statsministre 1848–1849

## Ungarns statsministre 1867–

### Kongedømmet Ungarn (del av dobbeltmonarkiet Østerrike-Ungarn) 1867–1918

### Den første ungarske republikk (Den ungarske folkerepublikk) 1918–1919

### Den ungarske rådsrepublikk 1919

### De kontrarevolusjonære styrkene 1919

### Den rumenske okkupasjonen 1919–1920

### [[Kongeriket Ungarn]] 1920–1946

### Den andre ungarske republikk 1946–1949 / Folkerepublikken Ungarn 1949–1989 / Den tredje ungarske republikk 1989–

## Fotnoter

## Kilder
*
*

## Eksterne lenker
*
Nicola Clase

**Nicola Jane Forbes Clase** (født 1965) er en svensk diplomat. Hun ble i 2024 utnevnt til ambassadør ved FNs hovedkvarter i New York.

Hun har arbeidet i den svenske utenrikstjenesten siden 1991, blant annet ved Sveriges ambassader i London og København.

Clase har vært utenrikspolitisk sjefsrådgiver og leder for internasjonal avdeling i Moderaterna, og fra 2006 til 2008 var hun statssekretær med ansvar for utenriks- og EU-saker ved Statsrådsberedningen under Fredrik Reinfeldts regjering. Hun fungerte også som regjeringens sjefsforhandler ved forhandlingene om Lisboa-traktaten.

Clase var Sveriges ambassadør til Storbritannia fra 2010 til 2016, koordinator for migrasjons- og flyktningesaker ved Utenriksdepartementet fra 2016 til 2020 og ambassadør til Finland fra 2020 til 2024. I 2024 ble hun utnevnt til FN-ambassadør.

## Referanser
Klaus Badelt

**Klaus Badelt** (født 12. juni 1967 i Frankfurt am Main i Tyskland) er en tysk komponist som er mest kjent for å komponere filmmusikk. Badelt begynte karrieren med å komponere musikk til en rekke forskjellige filmer og reklamefilmer i hjemlandet. I 1998 ble han kontaktet av Hans Zimmer, som gav ham jobb i Media Ventures i Santa Monica, studioet til Hans Zimmer og Jay Rifkin.

Han har samarbeidet med flere andre komponister, som Harry Gregson-Williams og John Powell.

## Eksterne lenker
* 
*
Formann i Palestinas frigjøringsorganisasjon

**Formannen i Palestinas frigjøringsorganisasjon** er lederen av konføderasjonen Palestinas frigjøringsorganisasjon. Tittelen kom ved organisasjonens stiftelse i 1964, og formannen ble ansett som leder av det palestinske folk frem til skapelsen av den politiske tittelen president i den palestinske selvstyremyndigheten, som en del av Oslo-avtalen fra 1993.

## Formenn i Palestinas frigjøringsorganisasjon (1964&ndash;)
*Ahmad Shukeiri (10. juni 1964 &ndash; 24. desember 1967)
*Yahya Hammuda (24. desember 1967 &ndash; 2. februar 1969)
*Yasir Arafat (Abu Amar) (2. februar 1969 &ndash; 11. november 2004) (i eksil i Jordan til april 1971, Libanon 1971 &ndash; desember 1982, og Tunisia desember 1982 &ndash; mai 1994)
*Mahmoud Abbas (Abu Mazen) (29. oktober 2004&ndash;) (konstituert formann på vegne av Yasir Arafat frem til 11. november 2004)

## Se også
*President i den palestinske selvstyremyndigheten
*Palestinas frigjøringsorganisasjons eksekutivkomité
Ekeren

:*For dampskipet med samme navn, se [[«Ekeren»]]*

**Ekeren** er et distrikt i den belgiske kommunen Antwerpen i Flandern. Forstaden feiret sin 850. fødselsdag i 2005. Byens navn er første gang nevnt i 1155, som «Hecerna». Navnet stammer muligens fra vikinger som benyttet eiketrær da de bosatte seg der i det niende århundre.

Ekeren var en distriktskommune med sitt eget rådhus, borgermester og bystyre inntil 1983 da mesteparten av den sammen med 8 andre kommuner ble slått sammen med byen Antwerpen.

## Referanser
President i Den palestinske selvstyremyndigheten

**Presidenten i den palestinske selvstyremyndigheten** (arabisk: **رئيس السلطة الوطنية الفلسطينية**) innehar den høyeste politiske rangen (tilsvarende en statssjef) i den palestinske selvstyremyndigheten (PNA).

Presidenten utnevner statsministeren i den palestinske selvstyremyndigheten fra Palestinas lovgivende forsamling, som han deler makten med.

## Liste over presidenter i den palestinske selvstyremyndigheten (1994&ndash;)
*Yasir Arafat (5. juli 1994 &ndash; 11. november 2004)                     
*Rawhi Fattuh (11. november 2004 &ndash; 15. januar 2005) (konstituert)
*Mahmoud Abbas (15. januar 2005&ndash;)
Skipsvraket på Bakklandet

**Skipsvraket på Bakklandet** er et funn som ble gjort i 2007 på Bakklandet i Trondheim av et stort skip fra slutten av 1700-tallet eller begynnelsen av 1800-tallet. Skipsvraket blir liggende for framtidige utgravninger etter undersøkelsene i oktober-november 2007.

## Skipsvraket
I forbindelse med rivningen av Fische-bygningen ble store trerester fra et stort fartøy funnet under utgravningen. Marinarkeolog Fredrik Skoglund ved NTNU Vitenskapsmuseet som ledet de arkeologiske undersøkelsene, mente det var en meget stor skipskonstruksjon med en skrogbredde på cirka 10–12 meter som ble avdekket på Nedre Bakklandet. 

Skipets størrelsen kan deretter være på 30–40 meter i lengde og cirka 12 meter i bredde som et seilførende lasteskip. Skoglund tror de har funnet bunnseksjonen av skipet og antok at det har blitt brukt som båtslipp for overhaling av mindre båter i forbindelse med skipsverftet *Trondhjems Skipsværft*. Dette verftet lå på Nedre Bakklandet på den andre siden av Nidelva mot dagens Bakke bru fra 1779 til 1895. Om skipet har vært bygd ved skipsverftet eller blitt gjenbrukt som båtslipp i 1800-tallet, er dessverre ikke mulig å ha svar på. Bare en liten del av skipet er gravd opp og undersøkt.

Marinarkeologene tok ut trebiter fra skroget og daterte disse til å være fra årene 1797 +/- 2 år, 1795 eller 1799. Skipsvraket kan være fra første halvpart av 1800-tallet. Prøvene viste at treet var furu, som hadde vokst på Trøndelagskysten.

## Bakklandet
Etter bybrannen i 1680, ble det vedtatt at brannfarlige aktiviteter måtte flyttes ut av byen Trondheim og over på østsiden av Nidelva. Der på Nedre Bakklandet som bare var en flat strand på midten av 1600-tallet, ble skipsvirksomheter som tjærebreding av skip og båter etablert sammen med kjølhalingsslipp, brabenk (kran) og brygger. 

Trondhjems Skipsværft som startet i 1779 av betydningsfulle handelsfolk i Trondheim, Henrik Meincke, Catharina Meincke Lysholm og Peder Falck, ble raskt et av de største foretakene i byen. Det første skipet som ble bygd ved verftet het «Throndhjems Prøve», sjøsatt i 1780. Verftet som fikk en ny oppblomstring fra 1846–1855, omstilte ikke seg til den nye fartøysteknologien med jernkonstruksjoner på slutten av 1800-tallet, og i 1895 ble verftet offisielt avviklet.

## Referanser


## Eksterne lenker
* Fant rester av seilskute
*
Kitty Fitzgerald

**Kitty Fitzgerald** (født 25. september 1946 i Tipperary) er en irsk-engelsk forfatter, bosatt i Newcastle upon Tyne, England. Hun har skrevet lyrikk, romaner og skuespill.

Hun er lærerutdannet, med eksamen fra 1979. Hun publiserte sin første novelle i 1983, sin første roman i 1985, og fikk et bredt gjennombrudd med *Pigtopia* (*Griseparadis*) i 2005. Andre bøker av henne er *Small Acts of Treachery*, *Snapdragons*, og *Marge*. På norsk er hun kjent for ungdomsromanen *Griseparadis* (2006). 

## Referanser


## Eksterne lenker
*
Miklós Németh (politiker)

**Miklós Németh** (født 14. januar 1948) i Monok, Ungarn) var statsminister i Ungarn fra den 23. november 1988 til den 23. mai 1990. Han var den siste statsministeren fra det ungarske kommunistpartiet (MSZMP) og ledet dermed landet i den turbulente perioden som ledet til kommunismens fall i Øst- og Sentral-Europa.

Som statsminister tok Németh den for store deler av omverdenen overraskende beslutningen om å la østtyskere få passere gjennom Ungarn og til friheten i Vest-Tyskland. Denne beslutningen var avgjørende for den videre utviklingen mot Berlinmurens fall.

Etter at han gikk av som statsminister i 1990, var Németh en periode visepresident Den europeiske bank for gjenoppbygning og utvikling (EBRD), en finansinstitusjon etablert av det internasjonale samfunn for å hjelpe landene i de tidligere kommuniststatene i overgangen til markedsøkonomier. I 2000 forlot han EBRD og dro tilbake til Ungarn. Han forsøkte å bli sosialistpartiets statsministerkandidat ved parlamentsvalget i 2002, men uten å lykkes. Péter Medgyessy fikk denne rollen, og han ble også statsminister etter valget.

## Referanser


## Eksterne lenker
*
The World

**The World** er en konstruert øygruppe på 300 øyer som ligger utenfor kysten av Dubai. 

Øyene er bygd opp av sand, og prosjektet startet i 2003. Prosjektet møtte mye utfordringer, mye på grunn av finanskrisen i 2008 og manglende interesse fra investorer.

## Se også
*Palm Islands

## Referanser
Maksim Maksimov

**Maksim Gennadjevitsj Maksimov** (russisk Максим Геннадьевич Максимов, født 6. september 1979 i Izjevsk) er en russisk tidligere skiskytter.

Maksimov deltok i 1999 i Pokljuka for første gang i et junior-VM, og oppnådde en 22.-plass på normaldistansen. Han debuterte i verdenscupen i 2001 med en 40.-plass på sprinten. 

Sesongen 2007/08 fikk han plass på Russlands verdenscuplag. I sitt første verdenscuprenn på nesten syv år, et sprintløp i Ruhpolding, fikk han sine første verdenscuppoeng med en 13.-plass. I løpene som fulgte, oppnådde han flere poengplasseringer. 

Karrierens første høydepunkt kom under VM 2008 i Östersund, der han fikk bronsemedaljen på 20 km, etter Emil Hegle Svendsen og Ole Einar Bjørndalen. Det andre høydepunktet da han tre år senere tok en sølvmedalje på samme distanse under VM på hjemmebane i 2011 bak Tarjei Bø

## Meritter
### [[VM i skiskyting|Verdensmesterskap]]

## Referanser

## Eksterne lenker
*
The Jerusalem Post

***The Jerusalem Post*** er en israelsk avis som blir gitt ut daglig (unntatt lørdag (sabbat)) på engelsk i fullformat. Avisen ble grunnlagt 1. desember 1932 av Gershon Agron som *The Palestine Post*. 

Mens opplaget (15&nbsp;000, weekend 40&nbsp;000) på langt nær er så stort som for de største hebraiske avisene, har *The Jerusalem Post* en mye større rekkevidde i og med at leserkretsen består av israelske politikere, utenlandske journalister, turister med videre, og at avisens internasjonale utgave er distribuert over store deler av verden. Avisens internasjonale nettutgave publiseres dessuten på fransk.

Den viktigste konkurrenten er *[[Haaretz]]*.

## Referanser


## Eksterne lenker
* 
* Palestine Post – komplett søkbart innhold 1932&ndash;1950
Jill

**Jill** er et opprinnelig engelsk kvinnenavn, en variant av Gill, som er en kortform av Gillian, den engelske formen av Juliana. Juliana er dannet av det romerske mannsnavnet *[[Julianus]]*, som igjen er avledet av *[[Julius (navn)|Julius]]*. Navnet har opprinnelse i det latinske ordet *iovilius*, «dedikert til guden Jove».

## Utbredelse
Tabellen nedenfor gir en detaljert oversikt over populariteten til fornavnet Jill i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Jill Clayburgh (f 1944), amerikansk skuespiller
* Jill Hennessy (f 1969), canadisk skuespiller
* Jill Moursund (f 1971), norsk billedkunstner og illustratør
* Jill Walker Rettberg (f 1971), australsk-norsk digitalmedieforsker
* Jill Scott (f 1972), amerikansk artist
* Jill Johnson (f 1973), svensk countryartist
* Jill Jahrmann, norsk fysioterapeut og treningsekspert

## Referanser


## Eksterne lenker
*
Poltergeist II: Den andre siden

***Poltergeist II: Den andre siden*** (originaltittel: *Poltergeist II: The Other Side*) er en amerikansk skrekkfilm fra 1986 regissert av Brian Gibson. Hovedrollene spilles av JoBeth Williams, Craig T. Nelson, Heather O'Rourke og Oliver Robins.

Filmen er en oppfølger til *[[Poltergeist (film)|Poltergeist]]* fra 1982 og ble etterfulgt av *[[Poltergeist III]]* (1988).

## Handling
Familien Freeling har nå flyttet inn hos Gramma-Jess, Dianes mor. De sliter med økonomien etter at faren har mistet jobben, og forsikringsselskapet ikke kjøper historien om at huset deres forsvant i løse luften.

Samtidig har Tangina, den lille damen som løste mysteriet for familien for fire år siden, søkt sammen med indianeren Taylor og begynt å finne en løsning på hva det var som skjedde den gang. De har funnet et gravkammer under badebassenget deres, og funnet ut at en hemmelig sekt stengte seg inne der. Taylor drar til Freeling-familien og forteller dem at de ikke er trygge enda. Sektlederens ånd er nemlig langt fra død, og er sulten på mer av Carol Annes livsglød. Ikke lenge etter begynner mystiske ting å skje, og en mystisk person, som kaller seg for pastor Kane, begynner å dukke opp i nærheten av Carol Anne til stadighet.

## Om filmen
*Poltergeist 2* ble en publikumsmessig skuffelse i forhold til den første. Filmen spilte inn ca. $41 millioner ved amerikanske kinoer i 1986 (mot drøyt $76 millioner for den første). Den havnet på en 20-plass over de mest innbringende filmene i USA i 1986. Produksjonskostnadene er estimert til å ha ligget på $19 millioner.

Filmen ble ingen suksess hos anmelderne, noe som gjenspeiles i at den har fått 37 % på Rotten Tomatoes. Den amerikanske kritikeren Leonard Maltin gav den 2,5 av 4 stjerner.

## I rollene
(utvalg)
*JoBeth Williams –  Diane Freeling (as Jobeth Williams) 
*Craig T. Nelson –  Steve Freeling 
*Heather O'Rourke –  Carol Anne Freeling 
*Oliver Robins –  Robbie Freeling 
*Zelda Rubinstein –  Tangina Barrons 
*Will Sampson –  Taylor 
*Julian Beck –  Kane 
*Geraldine Fitzgerald –  Gramma-Jess

## Referanser


## Eksterne lenker
* 
*
Sarfannguaq

**Sarfannguit** er en liten bygd i Sisimiut kommune på vestkysten av Grønland. Navnet betyr «*plassen der de små strømmer møtes*», navnet viser til de kraftige strømmene som samles ved enden av øya Sarfannguit Nunataat mellom fjordene Amerloq og Ikertooq.

## Fra ''udsted'' til bygd
Sarfannguit ligger 36&nbsp;km (22 nautiske mil) øst for Sisimiut, på en øy like ved fastlandet. Bygda ble i 1843 opprettet som anlegg for torskefiske, og i 1850 ble den et såkalt udsted med våningshus, mannskapshus og spekkhus. 

Begrepet *udsted* er en benevnelse tidligere ble brukt på mindre handelsplasser, som var underlagt en koloni. Begrepet er i dag erstattet av bygd. Navnet antyder bygdenes tidligere adskillelse fra omverdenen. Men, i dag er Sarfannguit, i likhet med de fleste andre bygder på Grønland, et lite, men levedyktig lokalsamfunn. De har jevnlige forbindelser til omverdenen, hovedsakelig med båt. Bygda unngikk å bli nedlagt i forbindelse med konsentrasjonspolitikken, og i dag er det fortsatt et levende samfunn med en stabil folkemengde. Innbyggertallet pr. 1. august 2007 var 131.

## Havet som inntektskilde
Bygda lever hovedsakelig av fiske, og fisken bearbeides på den lokale fiskerifabrikken. Her produseres torsk, havkatt, steinbitrogn og uer, som dereTfter eksporteres aV firmaet Arctic Green Food. Lokalbefolkningen er for det meste selvforsynt med fisk og sel fra havet, samt med rein og moskusfe fra området omkring bygda.
 
## Handel og kommunikasjon
KNI – Pilersuisoq driver en butikk i bygda; her man kan proviantere og kjøpe dagligvarer. Her kan også de vandrerne som går langs *The Arctic Circle Trail* fra Kangerlussuaq til Sisimiut kjøpe varer til resten av ferden. I bygda er det opstilt telekommunikasjonsmaster for mobiltelefoni, og innbyggerne har dessuten tilgang til internett gjennom Tele Greenland.
 
## Eksterne lenker
* Bildearkiv.
* Panoramabilder.
Båtvraket i Fiskvågvatnet

**Båtvraket i Fiskvågvatnet** i Saltdal, Nord-Norge er det eldste båtvraket som har blitt påvist i det nordlige Norge. Dateringene av båtrestene i Fiskvågvatnet viser at båten stammer fra 1100-tallet.

## Båtvraket
For mange år siden ble båtrester funnet av Knut Ryding og Petter Borch Giæver, først i sommeren 2007 ble restene av en båtspant med trenagler hentet opp av Rolf og Steinar Monsen. Båtspantet ble datert til å være 900 år gammelt, dermed er det eldste kjente vrak i Nord-Norge etter Husøyvraket fra Træna. Båtvraket er ikke så stor som en jekt som hadde benyttet vatnet som naturhavn.

Arkeolog Stephen Wickler fra Tromsø Museum som undersøkte materialet, konstaterte at båten ikke er bygd i Nord-Norge. Båtspantet er av eik, en tresort som ikke finnes så langt nordover mens trenaglene er derimot av furu, den vanligste materiale til trevirke for båtbygging i Nord-Norge. Båten kom fra sør og tok seg opp i Fiskvågvatnet der den trolig sank ved brann. Båtspantet er forkullet, tyder på en brann.

## Fiskvågvatnet
Før landhevingen lå vatnet på samme høyde som havet, nå er det helt avskåret fra havet. Fram til for 430 år siden var innsjøen antakelig brukt som en naturhavn for båter i trafikk. I lang tid hadde folk vært kjent med trerester etter båt på bunnen i vatnet, allerede i 1930-tallet hadde Peter Borch Giæver og Knut Rydning sett spanter av en stor båt et sted og et ror et annet sted i vatnet. Spantene sto på en rekke, var ca. 6 tommer tykke og stakk opp fra bunnen til etpar meter under vannflaten. Roret hadde Rydning som gutt festet et tau i. Det sto da ca. 1,5 meter under vann i den sørøstre bukta. Han måtte kappe tauet for å komme løs og tror at det var  et jekteror.

Funnet er en spant ca. 1,5 m lang. Det er flere nagler i den som tyder på at den har vært lasket sammen med en annen spant og at huden har vært naglet til den. Naglene er ca. 25&nbsp;mm i diameter. Spanten er brent på innsiden og den ene flatsiden.
Søk sommeren 2008 førte ikke til videre funn, men museet i Troms har ikke gitt opp og ventes tilbake med mer avansert utstyr.

Det er en sterk mulighet om flere funn i mudderet på bunnen av vatnet som hadde vært brukt som havn i århundrene fram til 1600-tallet. Bunnen er dekket av et 2-4 meter tykt lag mudder som raskt reduserte sikten i vannet så snart det rotes opp.

## Referanser


## Eksterne lenker
* Fant rester av gammel båt
* 900 år gammelt båtvrak
* Sensajonelt båtfunn
Itilleq

**Itilleq** (tidligere bokstavert **Itivdleq**) er ei bygd i Sisimiut kommune, på vestkysten av Grønland.

Bygda hadde 124 innbyggere per 2003, og ligger på en liten øy ved munningen av Itilleq fjorden, ca. 49 km syd for kommunens hovedby, Sisimiut. Navnet betyr hulen som gjenspeiler bygdas plassering på øya.  

Itilleq ble i 1847 etablert som utpost. Bygda lå opprinnelig på en annen øy, men ble senere flyttet til sin nåværende plassering, 1 km lenger øst. Dette stedet het opprinnelig Itinninnguaq. Itilleq er én av to av de opptinnelige åtte bygdene som fortsatt finnes. Bygda har de siste årene hatt økende folketall, noe som er et unntak, siden mange grønlendere har flyttet inn til byene de siste årene. Innbyggerne har både mobiltelefondekning og Internett-tilgang. 

Hovedervervene i bygda er fiskeri og jakt. Mange arbeider også på fiskefabrikken, der man bearbeider steinbitrogn og torsk. I Itilleq er det også en del håndverksindustri – bl.a. et skinnverksted, forsamlingshus, elektrisitetsverk og barneinstitusjon. Som mange andre bygder har de et *servicehus*, bygd i 1989, der innbyggerne kan møtes. Her er det bad, systue og husflidverksted. 

Øya har ingen naturlig tilgang til ferskvann, derfor ble det for noen år siden bygget  et anlegg, som omdanner saltvann til ferskvann. Før i tiden hentet man ferskvann på fastlandet i en pram eller jolle. Bygda har mange verneverdige hus, som f.eks et pakkhus fra 1848, en butikk fra 1933 og kirken Oqaluffikoq. Den nåværende kirken stod opprinnelig ved det gamle Thule (Uummannaq), det nåværende Dundas. Kirken ble oppført i 1933, og ble flyttet til Itilleq i 1962.

Skolen i bygda heter Itillip Atuarfia, og har 28 elever fordelt på tre klassetrinn. 

## Eksterne lenker
* Bilder fra bygda
* Beskrivelse af bygda på kommunens hjemmeside
Snut

**Snut** kan referere til:

* Politi, offentlige myndigheter som skal opprettholde lov og orden
* *[[Snut, snut, kaffegrut]]*, roman av forfatterparet Sjöwall & Wahlöö
* Snute, en forlengning av kjevene
Skallbærende vingesnegler

* Limacinidae
* Cavoliniidae
* Peraclididae
* Cymbuliidae
* Desmopteridae

**Skallbærende vingesnegler** (Thecosomata) er bløtdyr og er en gruppe av snegler som lever fritt i havet. 

## Utseende
Skallbærende vingesnegler  er vanligvis under 1&nbsp;centimeter store. Skallet kan ha ulike former hos de enkelte arter.  Sneglens fot er todelt og ganske stor, den fungerer som «vinger» eller «svømmeføtter». Skallet og sneglen er ofte fargeløs og kan være vanskelig å se.

## Levevis
De er frittsvømmenede i havet og blir ført med strømmen. De lever av plankton.  Om natten kommer de opp til overflaten for å spise. Før det lysner av dag (om dagen) lever det dypere i havet. De lar seg synke ved å holde foten («vingene») rett opp. 

Skallbærende vingesnegler  har betydning som mat, særlig for fisk og trolig hvaler.  

## Systematisk inndeling
Skallbærende vingesnegler er søstergruppe til skalløse vingesnegler. 

Slektskapsforholdene mellom delgruppene er ikke avklart og den systematiske inndelingen er under konstant revisjon.   Derfor finnes det flere måter å systematisk dele de inn i ulike grupper.  

### Tradisjonell systematikk

* **Thecosomata** Blainville, 1824
** delgruppe Euthecosomata
*** overfamilie Limacinoidea
**** familie Limacinidae de Blainville, 1823
*** overfamilie Cavolinioidea
**** familie Cavoliniidae H. and A. Adams, 1854
**** familie Clioidae
**** familie Creseidae
**** familie Cuvierinidae
**** familie Praecuvierinidae 
** delgruppe Pseudothecosomata
*** overfamilie Peraclidoidea
**** familie Peraclidae Tesch, 1913
*** overfamilie Cymbulioidea
**** familie Cymbuliidae Gray, 1840
**** familie Desmopteridae Dall, 1921

### Nyere systematikk
Denne inndelingen følger Bouchet, P. & Rocroi, J.-P. 2005.  Inndelingen inkluderer familiegrupper som er utdødde, basert på funn av fossiler.  De er merket med †.

* bløtdyr (Mollusca)
** **Snegler** (Gastropoda)
*** **[[Orthogastropoda]]** Ponder & Lindberg, 1996
**** Heterobranchia 
***** bakgjellesnegler, (Opisthobranchia )
****** **Skallbærende vingesnegler – Thecosomata** de Blainville, 1824
******* overfamilie Cavolinioidea
******** familie Cavoliniidae
******** familie Limacinidae
******** † familie Sphaerocinidae
******* overfamilie Cymbulioidea
******** familie Cymbuliidae
******** familie Desmopteridae
******** familie Peraclidae

## Kilder
* Bouchet, P. & Rocroi, J.-P. (J. Fryda, B. Hausdorf, W. Ponder, A. Valdés og A. Warén ) 2005. *Classification and Nomenclator of Gastropod Families*. Malacologia (vol. 47) 1-2. side  1-397.

## Eksterne lenker
*
Itillip Atuarfia

**Itillip Atuarfia** er folkeskolen i bygda Itilleq i Sisimiut kommune, på vestkysten av Grønland.

Skolen har pr 2007 28 elever, fordelt på tre klassetrinn;
* Trinn 1 – 1. til 3. klasse
* Trinn 2 – 4. til 7. klasse
* Trinn 3 – 8. til 9. klasse

Skolen har tre klasserom, samt en bygning med kjøkken, lærerrom, kontor og AV-rom. De har ikke eget bibliotek, men benytter biblioteket til kirken i bygda. 

Rektor er Jimmy Hymøller, og det er til sammen tre lærere og en timelærer tilknyttet skolen. 

## Eksterne lenker
* Informasjonsside på Sisimiut kommunes hjemmesider
Tore B. Kallevig

**Tore Bernhard Kallevig** (født 1973) er en norsk flygeleder og tidligere politiker (FrP). Han var Stavanger FrPs ordførerkandidat til kommunevalget i 2011 og 2015...

Kallevig var ansatt som flygeleder i Avinor, tidligere sjefflygeleder for Stavanger kontrollsentral, og formann i European Organisation for Civil Aviation Equipment WG-73 Unmanned Aircraft Systems. Han var lokalpolitiker for Fremskrittspartiet og medlem av formannskapet i Stavanger i perioden 2007–2011.

Han har realfaglig bakgrunn og gikk Befalskolen for Marinen i Horten (BSMA) i 1992 for deretter å tjenestegjøre på Nes fort, Lødingen. Etter fullført flygelederutdannelse i Luftfartsverket (nå Avinor) i 1997, arbeidet Kallevig som flygeleder i Stavanger og Haugesund til mars 2004 da han ble sjef for kontrollsentralen. I mellomtiden var han opplæringsleder og operativ prosjektleder for mottak, opplæring og idriftsettelse av radarkontrollsystemet NATCON.

## Verv
* 2011–2015 gruppeleder og ordførerkandidat, Stavanger FrP
* 2007–2011 medlem i bystyret, formannskapet, kommunalstyret for byutvikling
* 2007–2007 leder Madla bydelsutvalg
* 2003–2007 medlem Stavanger overformynderi
* 2003–2007 medlem i kommunalstyret for byutvikling
* 2003–2007 medlem i bystyret
* 1999–2003 nestleder Madla bydelsutvalg

## Frimurer
Kallevig er medlem av Den Norske Frimurerorden, hhv. St. Johannes-losjen Harald til det Lysende Haab (Haugesund), St. Andreas-losjen Utstein (Stavanger) og den høyere Steward-losjen Stavanger (Nr. 2 av Første Orden).

Kallevig har graden VIII (Høyt lysende Salomos betrodde broder).

## Referanser


## Eksterne lenker
* Stavanger FrPs bystyregruppe (2013)